section_heading: Život prije '90-ih
paragraph_text: Stjepan se prvo zaposlio u "Kamen" Siraču, odnosno Hidroelektri, kao administrativac. Zatim je radio kao skladištar u PIK-u Lipik u čijem se vlasništvu nalazio zemljišni kompleks u selu Španovica (tada Novo Selo). Stjepan je puno radio na zemlji poslije radnog vremena; prvo konjima koje su imali kod kuće, zatim traktorom. Orao je i kosio njive sebi i drugima. Znao je po 36 sati raditi bez prestanka i ne silaziti s traktora. Zračio je energijom i bio je sposoban za svaki posao. Poznavao je Psunj i ostale šume oko Pakraca u kojima je kao strastveni lovac često lovio. Bio je aktivan član lovačkog društva "Psunj" Pakrac.